عفت كلشي وبديت اتذكر شگلتي
اتذكر حچيتي هواي
غيرك ما يحط حنتي
ولحيتك كافي خلها تطول
اريد تزين بزفتي
واجت زفتچ شفت وياچ اليرگصون
لا صحباني لا اهلي .. وانه اكبالج اتبديت ماشفتي ؟
اجو خطبوج وانه وياج وانتي بسرعة وافقتي
الحرام البي وعد ينكال يسوة الزفة والحنه
الحلال البي عشك مبيوك تالي ابنار ينسى اسوالف الجنه
حتى الغيمة صارت كاع وانه وياج ماصرنة
لـ علي البديري
احركني كتلة حطب
بيه ادفة وانه احتمل
وكيف حركني ودفة
وطفاني بعد الحرك
كتله ضميرك صحة
لا كال اريدك فحم
مرتين راد اشتعل
الخوه اشتريها لـكط
لو تنغلب بالسعر
لاتشتريها عزل
طبع السعادة دهن ..
وماي انه ما ننجمع
شما ننخبط ننعزل
والفرحة طير بغصن
اسهام الملامة وهلي
وعداي والمستحة
معقولة ماتنكتل
والخلك شعرة صفة
وقنعني ما تنكطع
بين الخبل والخبل
وهمومي نار بكطن
اطفيها من هل كتر
بذاك الكتر تشتعل ..
وبروحي لكعة حزن
من ابتسم ما تنمحي
وبلماي ما تنغسل
بعكازة اشوف الدرب ...
المرود كسرته بدي
والله استحي من الكحل
تمنيت اضل وحدي...
البدوي حياته تعب..
ضيم وسموم وعطش
بس المهم منعزل
الي يطب معركة
ويطيح وسط العدو ..
ويموت موتت شرف
خل الجسد ينسحل
لـلكبير المرحوم سمير صبيح
الحمدلله | 🌹 |Читать полностью…
من أول نظرة حيل تعلقت بيك
عشگتك ما سألتك حاب ما حاب
خصة البيتكم لمن تعنيت
بديت اصرف شبابي بعتبت الباب
يبو نظرة الغميجة التاخذ الروح
ينكهة دارمي وبحلوگ شياب
لـ مالك السلطاني
الليل رب العطش وانه ارتوي بصوته
والعاشگالمنتظر بالساعة بالك يضل
والميل تابوته
لو هو مثلك اكو جا ما عشت وحدي
بليل الشتا البارد
بس هوة هيچ العشگ
مثل الله بس واحد
لـ حسين المرياني
مو حلوة چانت عشرتك
بس اني گتلك حلوة
لـ مهند العزاوي
و گالولي عنك كملت قصة حياتك بعدي
وگالولي حيل اتشابهن حلمك وخدك وردي
بچوني واني الي چنت
ما اقبل اتمشى بمطر ويصير مي بخدي
گد ما شفت بعدك حزن
منا لحد يوم الدفن راح ابقى عايش وحدي
لـ مهند العزاوي
ترى الما جارحك و مغرب بعيد
چنة مگابلك وايدة اعله الزناد
للكبير سمير صبيح
استعجلتي ترى الخنتيني ويا
تعنالچ لان فارگله غالي
الفرق ما بين نيته ونيتي وياچ
رادچ للهو وردتچ حلالي
لـ رائد ابو فتيان
إنتة منشار إيتمرجح عالضلوع
( بروحتك و بجيتك )اتأذيني
مشاركة (الله)
ابو النيه الشريفه ويعشك ايطردوه
وابو جيب الوصخ كالوله تستاهل
مشاركة
خلل في سيرفرات التواصل الاجتماعي يصيب الجميع بالذعر والهلع فكيف بظهورك يا سيدي ومولاي فقط المنتظر لك سوف يكون في قمة الفرح🤍
#عن ظهورك اتكلم🖤
الما يعرفك ما يثمنك لا تروح
هنانه ضل بدار حقك مستچن
وهي مو شغلة مگابر لا تخاف
انت سر و هيبتك من تندفن
الوحشة حيل تلوگلك ضل بيه ليل
حتى اسمعنك ونيني من ارد اون
بحرگة الما تدري بي ميت عليك
اي بحرگة ياس وي حن وانه حن
ولا تحچي اليسوى والما يسوى بيك
الدمعة ما تسوى فلس برة الجفن
النثية اليموتها مو طلعان روح
تموت من يحچونها بطرف اللسن
لـ احمد عاشور
الحسين (ع)
بدء بأول عزاء اقامة جدي
وسينتهي بأخر حفيد على هذا الكوكب
عظم الله اجوركم احبتي
ل #مثنى_الزيادي
خشن حزن الليل كلش
حزن مربوط بـ حزن
لـ مظفر النواب
يل مبتعد عني ابتعد مني
شثگلهن ذكرياتك تعبني
كلشي يشبهك يبچيني مرات
بحيث هدومي بعدك يوجعني
عفتك و القصايد رجعني
ما معقولة صفناتك نسني
چنتلك زين وانتَ بكلشي بكلشي مو زيين
مليت عيونك و مليت مني
شيبين بيك شو ما شاء الله بخير
يومية اعله عشك يستقر طير
هضيمة اتعب وربي الخاطر الغير
لـ محمد الطالقاني
عشرة بتعبها وضيمها بزلة تفض
هسة اني خليني الملح ما يعرض
بأول زعلنا و لحگت تعشگ ليش
لليوم داعيك اتصارح وارفض
وهسة اعلة كيفك جاي تمشي ومرتاح
غير اليطفي النار لازم يركض
شليت حالي و گتلي الله يعوض
لـ سعد شميل
طاحتلك الفرگة موردة الخدود
وانا طاحتلي كلش دمعة العين
واشو طالع تخبل من الفراگ
وانا طالع مخبل بالدرابين
كل هذا واگول مقصر وياك
وانت الباچي بچي يسواله شطين
ما تبچي واعذرك حقك بهاي
دمعك ما يعرف خدودك منين
لـ علي نجم
تغطيت وبعدني الليله بردان
لان مو انت يمي فراشي بارد
وينك يادفو يا جمر الاحزان
احس بدمي بالشريان جامد
يامهر الصبر ماكضك عنان
نسمع بس صهيلك وين شارد
كل ساعه وتعتني جفوف بطران
وانا جلد العلي قماشه بايــد
تعال اوزن هموم وجيب ميزان
وشوف شكد عذاب الروح زايد
أنسحبوا من حياتي هواي خلان
بقيت بهالزمان الوحدي اعاند
سواد الليل يبقى وتطفي الالوان
واعيد بذكرياتك والمشاهــد
اذا كل طير عنده ثنين جنحان
انا مكسور وعشت بجناح واحد
لـ الراحل كاظم إسماعيل الشعر
ما شفتك اليوم استعجل تنام
انا گبلك نمت نتشاوف طيوف
ما نوى گلبك عليه لو مرة گلبك نوى
بس چي لانك تمر
عود انه جسمي صفى عزفت عليه شفتك
وبأذني صوتك غفى
وأتقدم ليورى واوصل الحد السكر اتطوطح بشوفتك
حرموك مني شعجب شنهي انت قابل خمر
تهديد دزينه الك موتنا كافي الصبر
نص ساعة اذا ما تجي ما عدنا شي ننتظر
عدنه احنا غيرك فرح بسمة اعلى شفة طفل
يا گعدة واخر عشگ
يا نوم وكت الأرق
بوسة توزع چنت لاي طفل واگف عدل
وانه اسفط گمت بحجة اركد ولك صرت انه ثالث طفل
لـ يوسف الدراجي
احنا معدان ولمن نعشگ نموت
يطگ بينا خبال مالت سادة
خلي نلزم خصرك بوكت الشباب
ومن نشيب نلزم السجادة
رگبتك مو للگلايد لا حرام
عدنه شفة تصير خوش گلادة
احنا اجينه بحضرتك ندعي ونتوب
شو رجعنا ويانا تمشي ذنوبنة
هي شامة ويندل الله يحطها وين
بالمكان البي يعذب گلوبنة
لـ زيد السومري
وجه المخدة هموم ما اضن گطن بيه
للصبح ما مش نوم راسي من اخليه
لـِ هشام القيسي
البارحة ما نشرت من الصدمة و لليوم بس ابچي عليك استاذ سمير الكبير و المدرسة الف رحمة ونور الروحك الطاهرة 💔🤦🏻♂️Читать полностью…
انه بلياك مثل الصوچ
كلها اتصيح مو بية
مشاركة و كلش الله
الجبل الراحل عريان السيد خلف
تعال وخلي نتعاتب
ولا تجفي من اگول الحگ
جم مرسال ودينه
وگبل لاينفتح ينشگ
مشاركة
ليش عله زله وياي وجهك تديره
مادرت وجهي عليك يوم الجبيره
مشاركة
توقف برامج التواصل الإجتماعي
فيسبوك
انستاغرام
واتساب
ماسنجر
منو توقف عندة ؟!
@husham_alqaese
كون مايخلص محرم هل سنة
بفرحة الزهرة عرس دك وغنة
راح تنزف الغريب
والعذر قسمة ونصيب
وبيدي ابارك الف عل خير وهنه
كون مايخلص اريد اشبع بجي
هيه راحت بعد شيفيد الحجي
راحت اكبالي ومشت
بالجذب ما سلمت
راس شارعنه بجة وكلبة انحنه
كون مايخلص محرم هل سنه!!!
مني باكو اجمل ايام السنين
ما بقتلي غير كلمه رايحين
الزفه بالخمسه العصر
بدلت من الضهر
بيت عرسج هذا من ضهري انبنه
لـ علي البديري
الليلة وما أ؏ـضمها من
ليلة ستصرخ زينب يا كافلي
ويصرخ الحسين الأن انكسر ضهري💔
عظم الله اجورنا و اجوركم
شنو معناها افز بالليل مخنوگ
وبدال الماي باسمك ريجي ينفك
لـ هشام القيسي